ועדת הפנים והגנת הסביבה, כנסת 19, פרוטוקול מספר 390, 2014-10-28 14:30

מירי רגב: שלום לכולם, אני פותחת את ועדת הפנים והגנת הסביבה בהכנה לקריאה שנייה ושלישית של הצעת חוק לתקון פקודת בתי הסוהר (מס' 41) (תעסוקת אסירים), הצעת חוק ממשלתית שנועדה להסדיר באופן מקיף את כל ההיבטים של תעסוקת האסירים בבתי הסוהר.

מירי רגב: אתם יודעים, וגם אמרתי בדיון הקודם, שתעסוקה בעיני זה חלק משיקום.

מירי רגב: התפקיד של בית סוהר הוא לא להעניש, אלא לשקם ולהחזיר את אותו עבריין כאדם טוב יותר לאזרחות.

מירי רגב: הנושא של השיקום זה לא איזו פריבילגיה שאם אתה טוב תקבל שיקום, אם אתה לא טוב לא תקבל שיקום ואז תקבל אותו בפעם הבאה כשהוא יהיה אלים יותר.

מירי רגב: השאלה היא לא אם צריך לעשות שיקום או לא צריך לעשות שיקום.

מירי רגב: שיקום צריך להיות מהלך קבוע, אינהרנטי לכל אסיר שמגיע לבית סוהר, כדי להחזיר אותו אזרח טוב יותר לאזרחות.

מירי רגב: החלק של העבודה והשילוב שלו בחזרה לחברה זה חלק מהשיקום.

מירי רגב: אני לא רואה תעסוקת אסירים כמשהו נפרד.

מירי רגב: תעסוקת אסירים זה חלק מאותו שיקום של האסיר.

מירי רגב: הדיון הקודם היה דיון לא פשוט.

מירי רגב: היו לנו כמה אמירות.

מירי רגב: אני שמחה שבסופו של דבר ירד כאן האסימון לחלק מהאנשים.

מירי רגב: אם לא ירד, אנחנו נוריד את האסימון לשב"ס, למשרד לביטחון פנים ולמשרד הרווחה.

מירי רגב: התפקיד של בתי הסוהר זה לא להוות רק בית כלא שפותח את השער וסוגר כשצריך.

מירי רגב: התפקיד של בית הסוהר זה לשקם את אותו עבריין כדי שלא יחזור שוב לבית כלא.

מירי רגב: ברגע שהשב"ס מבין שזה התפקיד שלו, אז לא דנים אם הודאה או לא הודאה זה חלק משיקום.

מירי רגב: לא מעניין אותם אם הוא הודה או לא הודה.

מירי רגב: זה מעניין את בית המשפט.

מירי רגב: בית המשפט קבע את עונשו.

מירי רגב: הוא הודה, לא הודה, הלך לקראתו, לא הלך לקראתו, היה הסכם טיעון, לא היה הסכם טיעון.

מירי רגב: מה זה עניין שב"ס?

מירי רגב: תפקידו של שב"ס זה לשקם את העבריין שמגיע לבית סוהר כדי שיצא אזרח טוב יותר ולא יחזור לבית סוהר.

מירי רגב: זה התפקיד שלנו.

מירי רגב: זאת דעתי.

מירי רגב: על כל הנושא של תעסוקת אסירים דיברנו עם מירי במושב הקודם, אם אני לא טועה.

מירי רגב: אמרנו שצריך להביא את תעסוקת האסיר כחלק משיקום האסיר, לראות איך אנחנו פועלים מול שב"ס, מול המשרד לביטחון פנים.

מירי רגב: אני חייבת להגיד שאני די מרוצה מההתייחסות של הייעוץ המשפטי לממשלה, מההתייחסות של משרד המשפטים להצעת החוק שדיברנו עליה קודם.

מירי רגב: הייתה הבנה שהתפקיד של בתי הסוהר הוא לשקם לא רק כשהאסיר הוא אסיר טוב.

מירי רגב: זו לא ביקורת כוללת על שב"ס.

מירי רגב: נמצא פה הנציג של שב"ס.

מירי רגב: אני מעריכה את שב"ס.

מירי רגב: אני בוודאי מעריכה את פרנקו.

מירי רגב: אני אוהבת את זה שהנציב, אחרי ביקורת פתע שאני עושה, לא אומר "לא" ומוצא תירוצים, אלא מטפל.

מירי רגב: באנו לפני ערב חג לביקורת פתע בעקבות כמה תלונות של אסירים מאותו מקום.

מירי רגב: היו פשפשים יום לפני ערב חג.

מירי רגב: מנהל הכלא אמר לי שיש בגבקים ערב חג.

מירי רגב: אמרתי לו, אם אצלך בבית היו עכשיו בגבקים, היית מטפל בזה?

מירי רגב: ככה בבית כלא.

מירי רגב: ישר אתה מטפל בזה.

מירי רגב: התקשרתי לנציב.

מירי רגב: בערב זה טופל.

מירי רגב: ככה צריך להיות.

מירי רגב: המשימה של בית כלא היא להבין שהעבריינים הם גם בני אדם.

מירי רגב: הדיונים מהיום יהיו באופן קבוע כל יום שלישי.

מירי רגב: הם ינוהלו על ידי יושב ראש ועדת המשנה לכל סוגית האסיר, חבר הכנסת דוד אזולאי.

מירי רגב: הנושא הזה בדמו.

מירי רגב: הוא עושה הרבה מאוד ביקורות.

מירי רגב: הוא מעביר אלי המון נושאים.

מירי רגב: אנחנו ביחד מנסים לראות איך אנחנו פועלים.

מירי רגב: אני רוצה להודות בהזדמנות הזאת גם לרחלה שמביאה לי את כל פניות האסירים, מטפלת בכל פניות האסירים.

מירי רגב: אני רוצה להודות למירי.

מירי רגב: אנחנו לוקחים את כל הנושאים האלה, מנסים להכניס את זה לחקיקה או לטיפול פרטני.

מירי רגב: בדיון הקודם סיפרתי להם שבעקבות פנייה פרטנית שהייתה לנו פניתי לפרנקו.

מירי רגב: זה היה בשאלה אם שחרור מינהלי ייעשה ביום שישי או לא ייעשה ביום שישי ולמה יש הבדל בין שחרור מינהלי ביום שישי לשחרור רגיל ביום שישי.

מירי רגב: עזבי את הנושא הפרטי, הספציפי אם מטופל או לא.

מירי רגב: הוא אמר לי שהוא הולך לטפל בזה ולעשות בזה שינוי.

מירי רגב: התכוונו שניקח את הנושאים הפרטניים שעולים.

מירי רגב: במה שפרטי נטפל ברמה הפרטית, במה שברמה מערכתית הוועדה מטפלת בצורה כזאת.

מירי רגב: זה, בעיני, אחד הפתרונות של החיבור של התלונות של האסירים הנקודתיים עם הסוגיות העקרוניות.

מירי רגב: בעיני זה מאוד חשוב.

מירי רגב: זה לא שאני יוצאת מהתמונה.

מירי רגב: אני אגיע כמובן לדיונים.

מירי רגב: כיוון שאני רוצה רצף ואני לא יכולה להבטיח שאני אהיה כל שבוע בדיון, אני רוצה שיוביל את זה דוד.

<קשי ניסים: התהליך הזה של טיפול בהצעת החוק החל בשנת 2000.

<קשי ניסים: אנחנו יושבים בישיבות כאלו בכנסת כבר 11 שנה, כך שאנחנו מכירים את התהליך.

<קשי ניסים: אני גם זה שייצג את שב"ס בבג"ץ.

<מירי פרנקל-שור: אולי כדאי להסביר על מה היה הבג"ץ.

<קשי ניסים: הבג"ץ היה פסק דין שדות שעסק בנושא תעסוקת אסירים ותביעה של אסיר לקבל שכר מינימום.

<דן אורן: מה שמונח בפני הוועדה זה תוצר, זה החקיקה שהמליץ עליה צוות שהוקם בעקבות פסק דין של בית המשפט העליון לעניין שדות.

<דן אורן: זה היה פסק דין שניתן בעקבות עתירה של 3 אסירים לתשלום שכר מינימום עבור עבודה שהם מבצעים בבית הסוהר.

<דן אורן: זאת הייתה התביעה, הדרישה שלהם.

<דן אורן: הם אמרו: אנחנו עובדים כמו כל העובדים, למה לא לשלם לנו לפי חוק שכר מינימום ובעצם להכיר בנו כעובדים שמתנהגים כלפיהם לפי כל חוקי העבודה במדינה.

<דן אורן: אני זכיתי לרכז את הצוות בשותפות של - -

מירי רגב: מה הייתה ההחלטה?

<דן אורן: פסק הדין קיבל את עמדת המדינה שאין יחסי עובד מעביד בין אסיר ובין שירות בתי הסוהר מכמה טעמים, כאשר הטעם העיקרי הוא שלא כמו קשר רגיל של עבודה שהעובד עובד כדי לפרנס את עצמו וכדי שיהיה לו מקום לגור, אוכל וכו', הצרכים הבסיסים של האסיר מסופקים על ידי המדינה.

<דן אורן: בשל ההבדל המאוד רציני הזה בין מי שעוסק בתעסוקת אסירים שעובדים בבית הסוהר כתוצאה מחובת עבודה בסעיף 48 לחוק העונשין, לבין עובדים שעובדים במשק והצרכים הבסיסיים שלהם לא מסופקים על ידי המדינה - ייתכן שהם יקבלו השלמת הכנסה באמצעות הביטוח הלאומי- בית המשפט קיבל את התזה הבסיסית של המדינה.

מירי רגב: שאומרת בעצם שזאת לא עבודה על מנת להתפרנס, זו עבודה כחלק משיקום.

<מירי פרנקל-שור: זה לא חלק משיקום.

<קריאה: זה חלק משיקום.

מירי רגב: זה חלק משיקום.

מירי רגב: אם זה לא היה חלק משיקום, הוא היה צריך לקבל שכר מינימום.

<קשי ניסים: גברתי היושבת-ראש, אנחנו הצבענו על כמה הבדלים.

<קשי ניסים: הבדל אחד זה מה שאמרתי לגבי אספקת הצרכים הבסיסיים.

<קשי ניסים: הבדל נוסף זה מה שגברתי ציינה לגבי אסירים, העניין שזה חלק מתהליך של שיקום.

מירי רגב: אסיר לא אמור לעבוד כדי לספק את צרכיו.

מירי רגב: שב"ס אחראי לכל צרכיו.

מירי רגב: זה כמו כל חייל בצבא.

מירי רגב: כשאתה בצבא, הצבא אחראי על הבריאות שלך, על האוכל שלך, על הנסיעות שלך, על כל מה שקורה איתך.

מירי רגב: ברגע ששב"ס החליט שהוא מוציא אותם לעבוד - עם הכסף הזה הם יכולים לקנות משהו בקנטינה או כל מיני כאלה - זה לא בגלל ששב"ס לא יכול לתת להם את האוכל או את המקלחות, אלא בשביל השיקום.

מירי רגב: הם לא צריכים לקבל משכורת מינימום.

מירי רגב: לא מינימום ולא מקסימום, אלא משהו סמלי.

מירי רגב: הוא אמור לקבל משהו הרבה יותר מעצם השיקום.

מירי רגב: לא המשכורת היא הדבר שקובע.

<חגית לרנאו: גם לזה יש כנראה רף תחתון.

<דן אורן: זה מאה אחוז עמדת המדינה.

<דן אורן: היא באה לידי ביטוי בעבודה של הצוות ובהצעת החוק.

<דן אורן: בית המשפט קיבל את עמדת המדינה שאין זכות לשכר מינימום, שאין יחסי עובד מעביד.

<דן אורן: מצד שני, הוא בחן את ההסדר הקיים לגבי תעסוקת אסירים בחוק העונשין, בפקודת בתי הסוהר ובפקודות של שב"ס ואמר שזה הסדר שטעון ריענון, שיש לעשות הסדר חדש.

<דן אורן: השופט שכתב את פסק הדין העיקרי, השופט זמיר, אפילו פנה ליועץ המשפטי לממשלה, כמו שלפעמים עושה בית המשפט, והציע שהיועץ המשפטי לממשלה יבדוק את הנושא ויגבש חקיקה חדשה.

<דן אורן: זה בעצם מה שנעשה.

<דן אורן: היועץ מינה צוות.

<דן אורן: זכיתי לרכז את הצוות לפני הבג"ץ ואחרי הבג"ץ.

<דן אורן: ישבנו ועשינו עבודה מאוד אינטנסיבית במשך שנה שלמה עם כל הגורמים בתוך הממשלה, כמובן עם שב"ס, עם חברי ראש מערך התעסוקה שיושב כאן.

<דן אורן: בינתיים עברו כמה שנים, התחלפו האנשים.

<דן אורן: יש כאן כמה אנשים כמוני וכמו וחברי שנשארו באותם תפקידים פחות או יותר.

<דן אורן: אנחנו לקחנו את ההוראות הקיימות, ראינו מה מתאים, מה לא מתאים, עשינו מחקר השוואתי.

<דן אורן: ישבנו עם מה שהיה אז משרד התמ"ת, המשרד הממשלתי שאחראי על דיני עבודה.

<דן אורן: זה אחד מתחומי ההתמחות שלי.

<דן אורן: עברנו על כל חוקי העבודה.

<דן אורן: עשינו התאמה.

<דן אורן: לקחנו משם .

<דן אורן: נשארנו בעמדה שאין יחסי עובד מעביד.

<דן אורן: רצינו לעגן פחות או יותר את מה שקיים היום בבתי הסוהר, לעשות את זה יותר מסודר, לקבוע סל של תנאי תעסוקה הוגנים של האסירים.

<דן אורן: זה מה שעשינו.

<דן אורן: המטרה של השיקום שדיברה עליה גברתי מופיעה פה גם.

<דן אורן: התעסוקה היא חובה לשיקום האסיר.

<דן אורן: אני מאוד שמח שיש לוועדה תכנית לקיים סדרה של דיונים, כי נראה לי שאם זה יהיה נוכל להביא את הדבר הזה יחד עם הכנסת לידי קריאה שנייה ושלישית.

<דן אורן: זה מסוג דברי החקיקה שמצריכים את הישיבות התקופתיות האלו כדי ללבן את כל הנושאים.

<דן אורן: למרות שהושקעה הרבה עבודה בנוסח הזה אנחנו ממשיכים לקבל הערות.

<דן אורן: אני יודע שהוועדה קיבלה הערות.

<דן אורן: אנחנו נשמח לעבוד יחד עם הוועדה ועם הייעוץ המשפטי של הוועדה כדי לסיים את העניין הזה.

מירי רגב: סנגוריה, אתם מכירים את החוק?

<חגית לרנאו: כן, אנחנו מכירים את החוק כבר הרבה שנים.

מירי רגב: מה אתם אומרים עליו?

מירי רגב: אני רוצה לשמוע באופן כללי מה אתם חושבים עליו.

<חגית לרנאו: יש לנו נייר עמדה מאוד מפורט לגבי החוק.

<חגית לרנאו: אני אגיד בשלב זה שתי הערות מרכזיות שיש לנו.

<חגית לרנאו: הן אחר כך מתורגמות להרבה הערות אחרות.

<חגית לרנאו: אנחנו חושבים שהתפישה הבסיסית אומרת שתעסוקה זה שיקום.

<חגית לרנאו: זה לא העניין שלאסיר יהיה מה לעשות בכלא, אלא התעסוקה חייבת כל הזמן להסתכל החוצה, חייבת להסתכל על היום שאחרי.

<חגית לרנאו: היא חייבת להיות מכוונת להכשיר את האסיר לתעסוקה מכבדת מחוץ לכלא.

<חגית לרנאו: אנחנו חושבים שהרעיון הזה, למרות שנאמר ברטוריקה, לא בא לידי ביטוי ממשי בחוק.

מירי רגב: מה זאת אומרת "תעסוקה מכוונת"?

מירי רגב: אם צריך עכשיו פחחים, הם יעבדו עכשיו בפחחות?

מירי רגב: מה זאת אומרת התעסוקה צריכה להיות תעסוקה מכוונת למשק?

<חגית לרנאו: כשמדובר על תעסוקת אסירים, אז המצב, לפחות היה נכון לפני שנתיים כשהמצגת הוצגה, זה ש-50% מהאסירים בכלל לא מועסקים.

<חגית לרנאו: מתוך אלה שמועסקים, כ-50% מהאסירים מועסקים במה ששב"ס קורא עבודות שת"מ, שזה למעשה עבודות תחזוקה של הכלא – מטבח, שירותים וניקיון.

מירי רגב: מכינים אותם להחליף את המסתננים בשטיפת כלים.

<חגית לרנאו: כשמדובר על תעסוקת אסיר התפישה צריכה להיות הכשרה לעבודה בחוץ.

<חגית לרנאו: אם הוא מכשיר אותו רק לנקות שולחנות, אז אולי זה חשוב לחיי הכלא, אבל אין לזה ערך שיקומי.

<חגית לרנאו: זאת תפישה אחת שצריכה, לדעתנו, להיות הרבה יותר חזקה ברטוריקה של החוק.

<חגית לרנאו: הצד השני של זה, שכך אנחנו קוראים את החוק שהונח לפני כמה שנים, הוא שהחוק מקבע מצב קיים, הוא לא דוחף את שב"ס לשלב הבא של לחשוב מוכוון יותר ונכון יותר על תעסוקה.

<חגית לרנאו: אני זוכרת שבדיונים הראשונים הדברים האלה נאמרו במפורש על ידי אנשי שב"ס.

<חגית לרנאו: הם אמרו: מה שאותנו מעניין זה מה שקורה בכלא.

<חגית לרנאו: החוק יעשה אולי את החיבור בין תעסוקה בשב"ס לבין הרשות לשיקום האסיר.

<חגית לרנאו: הדברים האלה נדחו בזמנו.

<חגית לרנאו: אני שמחה לשמוע שנעשו שינויים גדולים.

<חגית לרנאו: אני סקרנית לדעת מה הם.

<חגית לרנאו: אני מקווה שאם השתנתה האווירה, אפשר יהיה לתת לה ביטוי בהוראות החוק וגם בסעיפים.

<חגית לרנאו: נייר העמדה שלנו מצביע על סעיפים ספציפיים שאנחנו חושבים שצריך לשנות.

<חגית לרנאו: זה נראה לי מוקדם מידי לשלב הזה.

מירי רגב: תציגו מה זה מערך התעסוקה, אם התעסוקה זה לשטוף כלים.

מירי רגב: לא שזה רע.

מירי רגב: אני עושה את זה לא רע בבית.

מירי רגב: זה בסדר.

מירי רגב: זאת לא תעסוקה.

מירי רגב: זה לא שיקומי.

מירי רגב: זה חלק מהעבודה שצריך לעשות.

<קשי ניסים: אנחנו מתייחסים ברצינות רבה לכל מה שנאמר בעבר ונעשה.

<קשי ניסים: אני רק יכול לומר שכשהגעתי לשב"ס היו לנו 800 עובדים ב-18 מפעלים.

<קשי ניסים: היום יש לנו 66 מפעלים ו-2600 אסירים שעובדים.

<קשי ניסים: אני מדבר על תעסוקה יצרנית.

מירי רגב: איזה מפעלים?

<קשי ניסים: תעסוקת אסירים אחראית על תעסוקה יצרנית, על ההכשרה המקצועית שלהם ועל תפעול המפעלים היצרניים.

<קשי ניסים: זה חלק ממערכת הטיפול של שב"ס.

<קשי ניסים: התעסוקה היא חלק מהטיפול.

<קשי ניסים: אני מסכים עם כל מילה שאמרת לעניין השיקום, כך שאף אחד לא חלוק על הבסיס של התעסוקה.

<קשי ניסים: המערך של התעסוקה מתעסק בתכנון, בניהול, בהפעלה ובבקרה של כל סיפור התעסוקה של האסירים בבתי הסוהר.

<קשי ניסים: מדובר בכל האסירים הפליליים.

<קשי ניסים: אני בכוונה מסייג את זה, כי תיכף אני אראה לכם את ההתפלגות של האסירים, מי מגיע לתעסוקה ומי לא מגיע לתעסוקה.

<קשי ניסים: לנו ברור שזה אחד המרכיבים החשובים ביותר בשהותו של אסיר בכלא.

<קשי ניסים: עד כמה זה חשוב?

<קשי ניסים: האסיר מחויב לעבוד על פי דין.

<קשי ניסים: סירובו לעבוד מהווה עבירה.

<קשי ניסים: שב"ס רואה בסיפור של העבודה חלק מהותי מההתנהלות שלו.

<קשי ניסים: לגבי ההשפעה של התעסוקה על ההתנהלות של הכלא ועל האסיר.

<קשי ניסים: תחום הביטחון זה מניעת בטלה.

<קשי ניסים: ההבנה שלנו היא שכשהאסיר מועסק הוא לא מעסיק אותנו.

<קשי ניסים: זה חשוב מאוד בתכלית הקיום של בית הסוהר שהאסיר יקום בבוקר, יצא לתעסוקה, יחזור בערב וילך לישון.

<קשי ניסים: יש את התחום החברתי שנקרא הקניית הרגלי עבודה.

<קשי ניסים: עכשיו אני מחזיר את כולכם לסיפור של השת"מ.

<קשי ניסים: לקום בבוקר, ללכת לעבוד במטבח, לעבור קורס הכשרה בתחום הטבחות, לעשות ojt במטבח, כל זה זה הקניית הרגלי עבודה.

מירי רגב: מה זה ojt?

<קשי ניסים: Ojt זה on-the-job training.

מירי רגב: איזה הכשרות צריך ללמוד?

מירי רגב: לסבן?

<קשי ניסים: לא.

מירי רגב: מה הוא לומד במטבח?

<קשי ניסים: מה שמלמדים בצבא טבחים.

<קשי ניסים: אחרי שהוא נופל מפלוגה והולך לעבוד במטבח בגדוד, הוא לומד להיות טבח.

מירי רגב: הוא הולך להיות טבח.

מירי רגב: זה משהו אחר.

מירי רגב: טבח זה טבח.

מירי רגב: היום טבח זה תחרות שפים, חבל על הזמן.

מירי רגב: שב"ס היו שם, לא?

מירי רגב: זה לא רע.

<קשי ניסים: אגב, זה מה שאני הקמתי.

מירי רגב: הייתי רוצה לחיות עם טבח בבית.

<קשי ניסים: אני מדבר על הקניית הרגלי עבודה.

<קשי ניסים: זה אומר לקום בבוקר, לצאת לעבודה, לעבוד, לעשות תוצרת ולחזור אחרי זה.

מירי רגב: אין לי שום בעיה עם טבח, יש לי בעיה כשאומרים שהולכים לעבודה בלרחוץ כלים.

<קשי ניסים: כל נושא ההכשרה המקצועי ברור לכולם.

<קשי ניסים: כשאדם נכנס לכלא הוא בדרך כלל מתפרק.

<קשי ניסים: זה שהוא נכנס למקום עבודה ,עובד, זה דבר שמחזיר לו בחזרה - - אחד האינטרסים הגדולים שלנו הוא לא להוציא אנשים מפורקים החוצה, אלא להחזיר אנשים עם איזו שהיא תחושה של כבוד עצמי ומסוגלות.

<קשי ניסים: יש את התחום הכלכלי.

מירי רגב: חבל שלא חושבים ככה לגבי שיקום.

<קשי ניסים: אני יכול להגיד לך שאני חלק משב"ס.

<קשי ניסים: אני חושב כך, נציב שב"ס חושב ככה והשר שלי חושב ככה.

מירי רגב: זה שחושבים זה בסדר, השאלה מה עושים עם זה.

<קשי ניסים: וגם עושים.

מירי רגב: חבל שלא היית בדיון הקודם.

<קשי ניסים: יש לנו את התחום הכלכלי.

<קשי ניסים: אותם אסירים שעובדים אצלי בתעסוקה יצרנית זוכים לתגמול.

<קשי ניסים: התגמול נאגר אצלם בחשבון בבנק הדואר.

<קשי ניסים: הם זכאים לחסוך את הכסף.

<קשי ניסים: הם יכולים להוציא את הכסף הזה לצורכי משפחה, מתנות, תמיכה.

<קשי ניסים: אנחנו רואים קשר ישיר בין יכולתו הכלכלית של האסיר ליכולתו השיקומית בעתיד.

<קשי ניסים: יכול אסיר לשבת 7 שנים בכלא ולצאת עם 100 אלף שקל.

<קשי ניסים: מבחינת שב"ס זה בסדר גמור.

<קשי ניסים: אנחנו רוצים שתהיה לו את היכולת לא ליפול על גופי הרווחה.

<קשי ניסים: אנחנו רוצים שיהיה לו לאיפה לצאת.

<קשי ניסים: אנחנו רוצים שאם הוא תומך במשפחה שלו, הוא יושב בכלא ועובד, יהיה לו לאיפה לחזור.

<קשי ניסים: אחת הבעיות שלי עם אסירות זה שאין להן לאיפה לחזור.

<קשי ניסים: עם האסירים שתומכים במשפחה יש את האינטראקציה הזאת, לכן זה חשוב.

דוד אזולאי: מה השכר החודשי הממוצע?

<קשי ניסים: התגמול בתעסוקה יצרנית יכול להיות בין 600 שקל, שזה הכי נמוך, ל-4000 שקל הכי גבוה, תלוי בסוג העיסוק, במדרג שלו, באיזה מפעל הוא עובד, באיזה מיקום הוא נמצא.

<קשי ניסים: התגמול הדיפרנציאלי הוא פונקציה של העיסוק ופונקציה של העבודה שאני יכול למצוא לו.

<קשי ניסים: אני מזכיר לכולכם שהתעסוקה לא נוחתת משמיים.

<קשי ניסים: התעסוקה היא חלק ממה שאני מצליח להביא מהמשק הישראלי.

<קשי ניסים: זה לא מתוקצב מתקציב המדינה.

<קשי ניסים: זה תקציב מותנה בהכנסות, בהתאם לעסקה, בהתאם למה שקרה.

<קשי ניסים: היעד המרכזי שלי הוא להעסיק כמה שיותר אסירים, כך שיש הלימה בחשיבה של מי שיושב סביב השולחן הזה.

דוד אזולאי: האם אלה שעובדים מחוץ לכלא ואלה שעובדים בכלא בשת"מ מקבלים את אותו שכר?

<קשי ניסים: לא, השת"מ מתוקצב על ידי מדינת ישראל .

מירי רגב: מה זה שת"מ?

<קשי ניסים: שירותים תחזוקה ומטבחים.

<קשי ניסים: זה כל מה שעושות פלוגות המפקדה.

<קשי ניסים: אחזקת בתי הכלא נעשית על ידי האסירים.

<קשי ניסים: גם בבג"ץ הסברנו את העניין.

<קשי ניסים: כדי לסבר את האוזן, בכל העולם המערבי הנאור, כולל בארצות הברית, בשוודיה ובנורבגיה, על השת"מ לא מקבלים כסף.

<קשי ניסים: השת"מ הוא חלק מהותי.

מירי רגב: זה חלק מהחיים שלהם.

מירי רגב: זה תורנות מטבח.

מירי רגב: זה ברור.

<קשי ניסים: בוודאי, לכן גם הבג"ץ קיבל את זה.

<קשי ניסים: אצלנו נותנים להם תגמול, כי רוצים לעודד אותם, רוצים לקשור בין העשייה שלהם לכסף, רוצים לחבר את הסיפור הזה.

מירי רגב: אתה אומר שאתה רוצה כמה שיותר אסירים.

מירי רגב: כמה סך כל האסירים שיש היום?

<קשי ניסים: יש בשב"ס סדר גודל של 21 אלף אסירים.

מירי רגב: כמה מתוך ה-21 עובדים?

<קשי ניסים: נכון לעכשיו יש סדר גודל של 2600 איש.

<קשי ניסים: אגב, המספרים נעים בטווחים של 10% ימינה ושמאלה כל יום.

מירי רגב: 2600 מתוך 21 אלף.

<קשי ניסים: כן, תעסוקה והכשרה מקצועית.

מירי רגב: זה נחשב למשהו משהו.

<קשי ניסים: זה השיא.

מירי רגב: אין לך לאן לגדול.

<קשי ניסים: את צודקת.

<קשי ניסים: לפני תיקון 42 המשחק שלי הוא עוד 250.

מירי רגב: למה?

מירי רגב: מתוך ה-21, כמה ביטחוניים?

<קשי ניסים: אחרי זה יש לך את הסיפור של השת"מ – שירותים, תחזוקה, מטבחים.

<קשי ניסים: 3000 איש מחזיקים את כל בתי הסוהר, כולל את בתי הסוהר הביטחוניים.

<קשי ניסים: זה משהו שבלעדיו אי אפשר לקיים את השב"ס.

<קשי ניסים: זה ברור לגמרי.

<קשי ניסים: אחרי זה יש לנו את החינוך ואת המדרשה.

מירי רגב: מה זה חינוך ומדרשה?

<קשי ניסים: כל אלה שלומדים השכלה בסיסית, לומדים קריאה, אלה שהחליטו ללכת לאגפים הדתיים ולומדים במדרשות שלנו.

<קשי ניסים: המספרים כאן הם בסדרי גודל של 2000, 2100 איש שנמצאים במערכות האלו.

<קשי ניסים: צריך להבין, אם אני רוצה לגדול - -

מירי רגב: האסירים המנועים הם אלה שלא יכולים לצאת לתעסוקה.

<קשי ניסים: אנחנו לא באים לפתח עכשיו את היכולות המקצועיות של האסירים הביטחוניים.

מירי רגב: הם ילמדו אותך כמה יכולות.

מירי רגב: הם יעשו קורסים בכלא לכמה יכולות.

<מירי פרנקל-שור: כמה אסירים ביטחוניים יש בתוך הפלח הזה?

<קשי ניסים: מעל 5000 אסירים ביטחוניים יש היום בשב"ס.

<דן אורן: כמה זה באחוזים?

מירי רגב: הוא אומר שמתוך 58% - -

<קשי ניסים: יש סדר גודל של 10 אלפים איש שלא נמצאים במשחק הזה של תעסוקה והכשרה מקצועית.

<קשי ניסים: יש לנו את האסירים הביטחוניים ואת קבוצת העצורים.

<קשי ניסים: אני מזכיר לכולם שהעצור עדיין לא נשפט, הוא עסוק בענייני משפטו.

<מירי פרנקל-שור: כתוב 19 אלף 60 אסירים.

<קשי ניסים: סך הכל.

<דן אורן: כולל עצורים.

<קשי ניסים: כולל כולם.

<קשי ניסים: הקבוצה הזאת של העצורים לא במשחק שלנו.

<קשי ניסים: אותו דבר לגבי הסיפור של השוהים.

<קשי ניסים: אלה שנמצאים אצלנו בסהרונים לא בכללי המשחק שלנו.

<קשי ניסים: בעשור האחרון מספר האסירים הפליליים לא גדל יותר מידי במדינת ישראל.

<קשי ניסים: אני עוסק במספר הזה של 10 אלפים איש כמעט 10 שנים.

<קשי ניסים: המשחק של האסירים הוא תמיד בתחום של הביטחוניים והעצורים, כשמספר העצורים גדל מאוד, ולכן יש לנו הרבה יותר בתי מעצר בשב"ס.

מירי רגב: המספר של התעסוקה הוא יחסית קטן.

<קשי ניסים: הוא מאוד גדול.

מירי רגב: אני רוצה לבדוק את הפערים האלה.

מירי רגב: זה נושא שצריך לבדוק אותו.

מירי רגב: לא נפתח אותו כרגע.

<קשי ניסים: התעסוקה היא לא תעסוקה יזומה, היא תעסוקה שנוצרת מעסקאות שאני עושה בשוק החופשי.

<קשי ניסים: אנחנו יכולים לדבר הרבה, אבל אם אני לא מצליח להביא עסקאות מהשוק החופשי, אין תעסוקה.

<קשי ניסים: צריך לנהוג בעניין הזה ברגישות רבה.

<קשי ניסים: אם אני לא אהיה תחרותי אל מול השוק החופשי ולא אהיה רגיש אל מול השוק החופשי, אז בדיבורים נגיע למקומות רחוקים, אבל לא נצליח לעשות מעשה.

<קשי ניסים: אין מה שנקרא תעסוקה בדרך.

<קשי ניסים: אצלי זה 0 או 1.

<קשי ניסים: או שיש עסקה והבאתי עבודה לבתי הכלא, או שאין עסקה ואין תעסוקה לאסירים.

<קשי ניסים: ה-2600 שעובדים היום זה לא אלה שעבדו לפני שנה.

<קשי ניסים: זה לא מה שנקרא גרף מצטבר.

<קשי ניסים: יום יום אתה פועל כדי שתהיה לך עבודה לאותם אנשים.

<קשי ניסים: התקציב שלנו הוא תקציב מותנה בהכנסות.

<קשי ניסים: גם התגמולים של האסירים לא יושבים על תקציב המדינה, אלא יוצאים מתוך ההכנסות העסקיות שלנו.

דוד אזולאי: צריכות להיות לכם הכנסות יפות.

<קשי ניסים: אין לנו הכנסות יפות.

דוד אזולאי: למה לא?

דוד אזולאי: אם אתם משלם סכומים כל כך נמוכים לאסירים, זה אומר שאתה משווק את החומר.

<קשי ניסים: אני לא קונה את החומר?

<קשי ניסים: אני לא קונה את המכונה?

<קשי ניסים: אני לא משלם את המשכורת למנהל המפעל?

<קשי ניסים: האמירה הזאת היא אמירה לא רצינית.

<קשי ניסים: אם היה כל כך טוב, היו 50 איש יושבים בכניסה למשרד שלי.

<קשי ניסים: בינתיים אני רץ אחרי 50 כדי לעשות עסקה אחת.

מירי רגב: אתה לא תשפוט אם האמירה שלו רצינית או לא.

מירי רגב: בינתיים אנחנו שופטים אתכם.

מירי רגב: מה שלא רציני קורה אצלכם בארגון.

<קשי ניסים: חבר הכנסת דוד אזולאי, אני מתנצל אם נפגעת.

דוד אזולאי: אתה לא צריך להתנצל.

<קשי ניסים: ההתמקדות שלנו היא בעבודה מול גופים ציבוריים.

<קשי ניסים: למה מול גופים ציבוריים?

<קשי ניסים: כי הרבה פעמים שאנחנו עושים עסקאות מול השוק הפרטי אנשים פושטים רגל.

<קשי ניסים: אז אנחנו מגיעים למצב של אובדן הכנסות.

<קשי ניסים: אנחנו עובדים יפה עם הצבא, עם המשטרה, עם השב"כ ועם כל משרדי הממשלה - - אגב, על פי חוק אני פטור ממכרז בגלל שאני משרד ממשלתי.

<קשי ניסים: זה לא אומר שלא פונים החוצה.

מירי רגב: האם הפנייה החוצה היא כדי ליצור יותר תחרות מבחינתכם, או שאני טועה?

<קשי ניסים: לא, את טועה.

<קשי ניסים: פונים החוצה כי נוח לפנות החוצה.

<קשי ניסים: בחלק מהמקרים יש משרדי ממשלה שעושים אצלי.

<קשי ניסים: יש את חוק חובת המכרזים.

<קשי ניסים: יש מכרזים של החשב הכללי.

<קשי ניסים: אני במכרז של החשב הכללי בתחום של עץ ומתכת פטור ממכרז.

<קשי ניסים: אנחנו מוגבלים ביכולות שלנו.

<קשי ניסים: אנחנו משוחררים משכר המינימום.

<קשי ניסים: אין יחסי עובד מעביד.

<קשי ניסים: הדבר היפה ביותר זה שכל ההכנסות של מערך התעסוקה נכנסות לתגמול האסיר ושיפור ופיתוח מערך התעסוקה.

<קשי ניסים: נציב שב"ס לא יכול לקחת מהתקציב שלי כסף לטובת שב"ס לשום עניין.

<קשי ניסים: הכל הולך לפיתוח.

מירי רגב: מה זה שיפור ופיתוח?

<קשי ניסים: אני בונה מפעלים ועושה כיתות הכשרה מקצועית.

<קשי ניסים: אני קונה מכונות, קונה חומרי גלם.

<קשי ניסים: אני עושה מערכות הרבה יותר טובות ופלטפורמות לתעסוקת אסירים.

<קשי ניסים: זה בחוק.

<קשי ניסים: זה אחד הדברים היפים, כי זה מאפשר לנו לגדול ולהתפתח.

<מירי פרנקל-שור: בגלל שזה בחוק.

<קשי ניסים: בגלל שזה בחוק.

<קשי ניסים: אגב, הסיפור הזה הוא אחד הדברים החשובים ביותר, משום שהוא בא לשמור עלינו כמערכת בתוך שב"ס.

דוד אזולאי: האם משק הכסף הזה הוא משק סגור?

<קשי ניסים: הוא סגור.

<קשי ניסים: אנחנו בהגדרה מלכ"ר ממשלתי.

<קשי ניסים: אני כפוף לכל הבקרה והביקורת של משרד האוצר, של שב"ס ושל משרד רואי החשבון שהאוצר שולח אלינו לטובת בדיקה.

<קשי ניסים: אף אחד לא יכול לקחת מתוך התקציב הזה לצרכים אחרים של שב"ס.

<קשי ניסים: כל כולו הולך לטובת פיתוח מקומות תעסוקה.

דוד אזולאי: כל ההוצאות שייכות למסגרת הזאת של עבודות.

<קשי ניסים: בדיוק.

<קשי ניסים: זה הדבר היפה.

דוד אזולאי: האם אפשר לקבל נתונים של הכנסות והוצאות?

<קשי ניסים: אין בעיה, הכל פתוח.

<קשי ניסים: לכל מי שמתעניין, יש לנו אתר אינטרנט שכל אחד יכול להיכנס אליו.

<קשי ניסים: הרבה מאוד סטודנטים באוניברסיטאות נכנסים אליו.

<קשי ניסים: הכל מופיע עם מחקרים ונתונים.

<קשי ניסים: כמעט כל הנתונים שלנו, למעט ההתקשרויות העסקיות שלנו, פתוחים לכל הציבור.

<רחלה אראל: לא.

<רחלה אראל: אין נתונים כספיים באתר.

<קשי ניסים: אין שם נתונים כמה אני עושה עסקה, אבל מחזור מכירות בוודאי יש.

דוד צור: מה נתח ההזמנות ממשרדי כיבוי אש, משטרה, שב"ס?

<קשי ניסים: הלקוח הגדול ביותר שלי הוא משרד הביטחון.

<קשי ניסים: יש הנחיה של כל השרים והמנכ"לים במשרד לבט"פ שבכל תחנות המשטרה שנבנות נעשה את הריהוט.

<קשי ניסים: הם עובדים בזה יפה מאוד.

<קשי ניסים: שב"ס קונה ממני.

<קשי ניסים: כמעט את כל הפרויקטים הגדולים שב"כ עושים אצלי.

<קשי ניסים: את כל הריהוט בלשכת נשיא המדינה אנחנו עושים.

<קשי ניסים: יש גופים שיודעים לעבוד איתנו.

<קשי ניסים: משרד המשפטים עובד איתנו יפה מאוד.

<קשי ניסים: בתי הדין הרבניים עובדים איתנו יפה מאוד.

מירי רגב: כל הדברים היפים האלה נמצאים בתוך החוק?

<מירי פרנקל-שור: זו אותה העסקה.

<קשי ניסים: זה מופיע בהנחיות האוצר לגבי התקשרות בין משרדי ממשלה.

מירי רגב: האם בתוך החוק אנחנו מדברים על תעסוקה כחלק משיקום, לא כחלק מסדר בבתי סוהר?

<קשי ניסים: בוודאי.

מירי רגב: השב"ס מבין שהתפקיד שלו זה לשקם, לא רק לשמור על הסדר בבית הסוהר.

מירי רגב: זה בעצם ההבדל.

<לירן נוח: בסעיף 27(ב) בהצעת החוק כתוב כך: "תעסוקת האסיר תכוון ככל האפשר למטרת שיקומו; אופי התעסוקה ייקבע בשים לב, בין השאר, לאלה: (1) תכנית השיקום של האסיר, ככל שהוכנה; (2) מצבו הבריאותי של האסיר; (3) מגבלות מהטעמים המנויים בסעיף קטן (א)(1).

מירי רגב: שב"ס והמשרד לביטחון פנים לא רוצים שיהיה כתוב בחוק שהם אחראים על השיקום.

מירי רגב: שיקום זה כאילו חלק מהעניין.

מירי רגב: מה שהם צריכים זה לשמור על סדר בבתי סוהר, להעניש או לא להעניש.

מירי רגב: אנחנו צריכים שהם יבינו שהחובה שלהם לשקם, כדי שאותו אזרח יצא אזרח טוב יותר לציבור.

מירי רגב: צריכים לראות איך מכניסים את זה, מירי, לתוך החקיקה הזאת.

דוד צור: אולי בחוק המכרזים איזה תעדוף שנותן - -

<קריאה: יש לו פטור ממכרז.

מירי רגב: לפי מה שהוא אומר יש לו פטור.

מירי רגב: הוא הולך ומתרחב הכי טוב שהוא יודע כדי להביא תעסוקה.

דוד צור: האם משרדי הממשלה השונים מודעים לרעיון הזה של - -?

מירי רגב: שעבודה שווה שיקום.

<קשי ניסים: אני אודה לכם אם הנושא יחודד ויוסבר פעם נוספת.

<קשי ניסים: במכרז הריהוט החדש שפרסם החשב הכללי יש סעיף שכתוב בו שלמשרדי הממשלה עומדת הזכות לקיים התקשרות ישירה מול מערך תעסוקה בשב"ס.

דוד צור: ללא מכרז.

<קשי ניסים: ללא מכרז.

<קשי ניסים: אם בחוק אני אקבל איזו שהיא הגדרה והעדפה - -

מירי רגב: זה לא התפקיד שלי לעשות לו את זה.

מירי רגב: אין לי בעיה לעזור לו.

מירי רגב: אני רוצה שיבינו בשב"ס שאחד התפקידים המרכזיים שלהם זה לשקם את האסיר.

מירי רגב: כששב"ס יבין שהחובה שלו היא לא רק לשמור על התנהלות תקינה בבית הסוהר, כל השיקום ייראה אחרת לגמרי.

מירי רגב: גם תעסוקת האסירים תהיה אחרת.

מירי רגב: תסביר לי איזו תעסוקה יש.

מירי רגב: הבנתי שיש עץ וריהוט.

<קשי ניסים: יש 18 מרכזים יצרניים.

<קשי ניסים: המפעלים האלה עומדים בכל התנאים, בכל הסטנדרטים ובכל הוראות החוק לתעסוקה במדינת ישראל.

מירי רגב: לא חבל על הכסף שתבנה בו מפעל?

מירי רגב: לא יכולת לקחת את האסירים לעבוד בערד?

<לירן נוח: איך נוציא אותם?

מירי רגב: יותר זול להניע אותם לשם מאשר להתחיל לבנות מפעל.

מירי רגב: הרבה כסף עולה לבנות מפעל.

דוד צור: מה יעשו תושבי ערד?

מירי רגב: שאלה טובה.

מירי רגב: האם התקציב לבניית המפעל - -?

<קשי ניסים: גברתי, זה לא אפשרי.

<קשי ניסים: אנחנו מחזיקים אסירים בבית סוהר איילון שנמצאים בתעסוקה.

<קשי ניסים: בניית מפעל בשב"ס יקרה פי 3 מבניית מפעל בחוץ בגלל האלמנטים של האבטחה והשמירה שאני צריך.

<קשי ניסים: זה מפעל שהוא גם בית סוהר.

<קשי ניסים: אגב, אנחנו כבר 10 שנים מקבלים תעשייה יפה, ישראל יפה במקום הראשון, כי אנחנו מקפידים שהתנאים שהאסירים יחיו בהם יהיו תנאים הולמים והוגנים.

מירי רגב: אני רואה מפעלי עץ, מפעלי מתכת.

<קשי ניסים: אנחנו היחידים בארץ שמלמדים את מקצוע הנגרות.

<קשי ניסים: יש לנו מפעלי מתכת, מפעלי טקסטיל, מפעלי הרכבות, חיווט למטוסים, מפעלי פלסטיקה, מפעלי דפוס.

<קשי ניסים: אין כמעט תחום בלו-טק במדינת ישראל שלא קיים אצלי.

מירי רגב: למה אתם לא מלמדים אותם בנייה?

<מירי פרנקל-שור: הם בונים את המרכזים?

<מירי פרנקל-שור: יש אסירים שהיו מעוניינים להצטרף למערך?

<קשי ניסים: לעבוד בתעסוקה?

<מירי פרנקל-שור: כן.

<קשי ניסים: לעבוד בתעסוקה זה הדבר שכל אסיר רוצה.

<מירי פרנקל-שור: בדיוק מספר לי ז'ק שהוא יכול לשקם אלפיים ומשהו אסירים, אבל לא מאפשרים לו.

<מירי פרנקל-שור: האם יש אסירים שמתאימים אבל אין אפשרות להעסיק אותם?

<קשי ניסים: הדבר שכל אסיר רוצה לעשות בבית הסוהר זה להגיע לתעסוקה, משום שבתעסוקה הוא יקבל אחרי זה את הזכות לשליש.

<קשי ניסים: יש לו תגמול כלכלי.

מירי רגב: אתה לא יכול לאפשר לכולם לעבוד.

מירי רגב: הוא יאכל אותה כיוון שאתה לא יכול לאפשר לכולם לעבוד.

מירי רגב: זה משהו מדהים.

<קשי ניסים: לא אמרתי את זה.

מירי רגב: יש כמה דברים מדהימים בבתי הסוהר.

מירי רגב: אני לומדת אותם כל הזמן מחדש.

<לירן נוח: חברת הכנסת רגב, אנחנו סובלים ממשהו אחר.

<לירן נוח: תיקון 42 נמצא על השולחן.

מירי רגב: מה זה תיקון 42?

<לירן נוח: תנסו להתרכז אך ורק בתעסוקה.

<לירן נוח: אנחנו מתעסקים בשיקום.

<לירן נוח: כל הדיונים הקודמים שהיו זה ויכוחים אחרים.

<מירי פרנקל-שור: אתה מבדיל בין תעסוקה לשיקום.

<לירן נוח: נכון.

מירי רגב: זה לא טוב.

מירי רגב: לא היית עובר ככה את הבג"ץ.

מירי רגב: היית צריך לשלם לו יותר משכר מינימום.

מירי רגב: אם העבודה זה חלק מהשיקום, אתה צריך להסתכל על תעסוקה כחלק מהשיקום.

מירי רגב: אם התעסוקה היא לא חלק מהשיקום, תשלם לו שכר מינימום.

מירי רגב: אי אפשר לאכול מהעוגה ולהשאיר אותה שלמה.

מירי רגב: אי אפשר לשחק את המשחק הזה.

מירי רגב: אני רואה מה אתם משקיעים פה בתעסוקה.

<קשי ניסים: אם תסתכלי בסעיף 2 את תראי שהתעסוקה היא חלק אינטגרלי ומשמעותי במודל הטיפול המשולב.

<קשי ניסים: זה יוצר רצף טיפולי.

<קשי ניסים: זה חלק משלים למה שנעשה בתחום הנפשי ובתחום ההשכלה.

<קשי ניסים: זה נותן את הפן התעסוקתי.

<חגית לרנאו: כמה מהאנשים שמשתחררים ממערך התעסוקה שלך והכשרת אותם להיות נגרים, מגיעים לז'ק ומשתלבים בתעסוקה שהכשרת אותם בקהילה?

<חגית לרנאו: זה בסופו של דבר המבחן הגדול.

<קשי ניסים: בוא ניקח את הקבוצה של הנגרים ושל המסגרים.

<קשי ניסים: מי שהוא נגר או מסגר שעבד אצלנו, השתחרר ומצא עבודה בחוץ, אין סיבה שיגיע לז'ק.

דוד אזולאי: בשליש?

<קשי ניסים: אם הוא בשליש, הוא מגיע אליו בכל מצב.

מירי רגב: הוא לא מגיע אליו בכל מצב.

<קשי ניסים: הוא מגיע אליו כמעט בכל מצב.

מירי רגב: הלוואי והיה מגיע אליו בכל מצב.

<חגית לרנאו: לא משנה.

<חגית לרנאו: הוא יגיע אליו.

<קשי ניסים: עשינו בדיקה סטטיסטית לגבי הרצידיביזם של כל אלה שעברו אצלנו את כל התהליך של התעסוקה.

<קשי ניסים: הנתונים הם נתונים מדהימים.

<קשי ניסים: אני מכבד את הוועדה הזאת ואומר שהם מוטעים, משום שהכי טובים היו אצלי.

<קשי ניסים: אם רמת הרצידיביזם הכללית עומדת היום על 45% עד 50% של אסירים בכלל, לגבי הקבוצה שעברה את תהליך התעסוקה אני מגיע למספרים של בין 17% ל-25% רצידיביזם.

<קשי ניסים: אנחנו מאמינים - -

מירי רגב: שתעסוקה שווה שיקום.

<קשי ניסים: בוודאי.

מירי רגב: קשה לנו עם האמירה של נוח שאומרת להסתכל על תעסוקה בנפרד משיקום.

מירי רגב: אתה צודק שאני צריכה להפריד את זה מהדיון הקודם.

מירי רגב: זה לא אותו נושא.

דוד אזולאי: עובדה שיש פה נתון שאי אפשר להתעלם ממנו.

דוד אזולאי: הנתון שהוא אומר כרגע לגבי אחוז הרצידיביזם מראה לך שהעבודה הזאת היא גם שיקום.

<לירן נוח: בשביל זה עובדים.

<יצחק דדון: התמונה בחוץ שונה לחלוטין.

<יצחק דדון: כמנכ"ל הרשות אני ממש ממש לא מרוצה.

<יצחק דדון: המצב אצלנו חמור.

<יצחק דדון: במסגרת בית הסוהר הם עושים עבודה מצוינת.

<יצחק דדון: בחוץ אני צריך למצוא מעסיקים שיהיו מוכנים לקבל אנשים עם ר.פ, עבריינים, אסירים לשעבר.

<יצחק דדון: פה הבעיה שלנו.

מירי רגב: כי הם לא רוצים.

<יצחק דדון: רק אתמול נפגשתי עם בר-גיל, מנהל מרכז השיקום, כדי לחפש דרכים והכשרה עם תעודה.

<יצחק דדון: לא לו-טק, לא גנן או מסגר.

<יצחק דדון: אני רוצה להכשיר אותם, כי אנחנו מאמינים - -

מירי רגב: מה רע במסגרים?

מירי רגב: מסגרים מרוויחים לא רע.

מירי רגב: יש איזו תחושה שכולם בהייטק.

מירי רגב: לא.

מירי רגב: יש פחחים, יש מסגרים.

מירי רגב: יש כאלה שרוצים להיות מקצועיים.

מירי רגב: אני בעד חינוך מקצועי.

מירי רגב: יש כאלה שרוצים ללמוד הייטק, על הכיפאק, אבל יש כאלה שלא.

<יצחק דדון: גברתי, המחשבה היא לא המקצוע.

<יצחק דדון: אנחנו חושבים שכשה

<יצחק דדון: אדם רוכש מקצוע טוב הוא יתמיד, אחרת הוא ידלג ממקום למקום.

<יצחק דדון: את יודעת, אגב, שאת האדם שמחליף מקצוע אני צריך להחזיר לוועדת השחרורים.

מירי רגב: למה?

<יצחק דדון: כי זה הכלל, זה ההוראות שלהם.

דוד אזולאי: איזה מקצוע?

מירי רגב: מקצוע שהוא רכש אצלו?

<יצחק דדון: אם הוא ניגש עם המקצוע ועובד בזה, הצלחנו.

<יצחק דדון: הבעיה היא שבחוץ אף אחד לא ממתין לו.

מירי רגב: אם הוא מכשיר אנשים שבחוץ לא צריך, אז הוא עשה עבודה קלה כדי להראות מצגות יפות.

מירי רגב: אם הוא מכשיר כדי שבחוץ הוא יעבוד, אין שום סיבה - - מותר לאדם אחרי 3 שנים להחליט שהוא לא רוצה להיות פחח, הוא רוצה להיות משהו אחר.

מירי רגב: מותר לו.

<יצחק דדון: אנחנו מנסים לנסות ולשפר.

<יצחק דדון: עם ראשי הרשויות הגענו להסכם שבכל מכרז שהם יוציאו הם יקצו אחוז לאסירים.

<יצחק דדון: אנחנו מחפשים דרכים, מחפשים שיטות.

מירי רגב: אנחנו לא מטפלים בזה עכשיו.

מירי רגב: היה חשוב להראות את זה.

<קשי ניסים: אני עובד עם הרשות לשיקום האסיר באופן שוטף.

<קשי ניסים: ז'ק דדון ואני חברים כבר למעלה - -

דוד אזולאי: האם אסיר שנמצא ברשות לשיקום האסיר יכול לעבוד אצלכם?

<קשי ניסים: לא.

<קשי ניסים: החוק לא מאפשר את זה.

<קשי ניסים: אני עובד עם משרד התמ"ת ועם משרד הכלכלה שנים רבות.

<קשי ניסים: יש דבר שנקרא סקר מקצועות נדרשים במשק.

<קשי ניסים: אני לא עושה קורסים.

<קשי ניסים: לכל אחד שבוגר אצלי קורס של חיווט ואלקטרוניקה - יש לנו מפעלים לחיווט למטוסים בבית סוהר צלמון - יש 100% השמה אם הוא רוצה לעבוד.

<קשי ניסים: יש לנו מבנאות אלומיניום.

<קשי ניסים: למי שרוצה לעבוד יש 100% השמה בעבודה.

<קשי ניסים: ניהול מחסן ממוחשב, נגרות, ריתוך מבנים, איפור אמנותי.

<קשי ניסים: יש לי גם מקצועות שהם מקצועות רכים, כמו למשל הכנה לעולם העבודה.

<קשי ניסים: זה לא נותן מקצוע, זה נותן אוריינטציה.

<קשי ניסים: אני מלמד אותם התנהלות פיננסית.

מירי רגב: התנהלות פיננסית זה כישור בסיסי שצריך ללמד את כולם.

<קשי ניסים: אני נותן את זה בנוסף לקורסים האלה.

מירי רגב: אתה רואה, זה לא קשור להודאה או לאי הודאה.

מירי רגב: זה לא קשור אם הוא עבריין מין או לא עבריין מין.

מירי רגב: הוא בכל מקרה יכול לעבור שיקום.

<קשי ניסים: לכל מי שמאפשרים לצאת מהתא ולהיכנס לתוך כיתת הלימוד אנחנו נותנים את ההכשרה.

<קשי ניסים: משפט אחד לעניין הסנגוריה.

<קשי ניסים: הסנגוריה ביקרה אצלנו.

<קשי ניסים: אני רואה בהם שותפים.

מירי רגב: חד וחלק.

מירי רגב: הם השותפים הכי טובים שלך, כי הם יכולים לאפשר לך כל הזמן להשתפר.

מירי רגב: לא הקמנו שב"ס ב'.

מירי רגב: כשנקים, תהיה לכם תחרות אמיתית.

מירי רגב: בינתיים הם יכולים להיות המראה הלא רעה שלך.

<קשי ניסים: לי באופן אישי חשוב מאוד לקדם את הצעת החוק הזאת.

<קשי ניסים: יש שם משפט אחד שהקריא עו"ד נוח לירון.

<קשי ניסים: התעסוקה מכוונת בראש וראשונה לשקם את האסיר.

<קשי ניסים: אם עומד כאן אינטרס של שב"ס לקחת אותו למטבח אל מול האינטרס של האסיר ללכת ולהיות בקורס חיווט, האינטרס של האסיר במקרה ואין בעיה ביטחונית גובר.

<קשי ניסים: הצעת החוק כל כך חשובה, משום שהיא תיתן יכולת חוקית לנו ולאסירים להיות במקום שהם צריכים להיות.

מירי רגב: אני רוצה לסכם את הדיון הראשון.

מירי רגב: כמו שאמרת, זה דיון של קצת יותר פתיח, אחרי זה אנחנו נכנסים לחוק.

מירי רגב: אני בדרך כלל נתקלת בבעיות, בדברים כאלה ואחרים.

מירי רגב: אני רואה את זה, וזה יפה.

מירי רגב: אני אשמח להגיע, לא בין הראשונים, לסיור במערך הזה.

מירי רגב: דוד, מה שצריך כדי לקדם את זה הוא לא רק לראות מצגות.

מירי רגב: משבוע הבא אנחנו עוברים סעיף סעיף של החוק.

מירי רגב: הסנגוריה פה מאוד חשובה לי, כי אין לי פה שום היפכא מסתברא.

מירי רגב: יש לי פה את הממשלה שמן הסתם רואה.

מירי רגב: יש לי פה "אינפוט" מרחלה כמבקרת ושומעת מאסירים, "אינפוט" ממך שאתה שומע מאסירים, את שמקבלת את כל הפניות ואת הסנגוריה.

מירי רגב: זה הכל.

מירי רגב: רק אנחנו יכולים להיות ההיפכא מסתברים של החוק הזה, אחרת אנחנו חותמת גומי, ואני לא רוצה להיות כזאת.

מירי רגב: מה שאני מבקשת הוא לעבור סעיף סעיף.

מירי רגב: סנגוריה, להאיר את עינינו לגבי הנושאים שאנחנו צריכים לקחת בחשבון.

מירי רגב: תמיד לזכור שהתעסוקה היא חלק מהשיקום.

מירי רגב: זה בדיוק מה שאתה אומר פה.

מירי רגב: אני רואה את זה בהיבט הזה.

מירי רגב: אני רוצה שהחוק הזה יובא כמה שיותר מהר לאישור במהלך המושב הזה.

מירי רגב: יכולים לסכם אותו במספר דיונים.

דוד אזולאי: אני מציע כבר עכשיו להגיד מה הם הסעיפים לדיון.

מירי רגב: זה בדיוק העניין.

מירי רגב: כמה סעיפים יש בחוק הזה?

מירי רגב: זה לא איזה חוק ענק.

מירי רגב: עברנו חוקים יותר גדולים, תאמין לי.

מירי רגב: דרך מה שכתוב בחוק נדע מה לא כתוב בחוק.

מירי רגב: אנחנו נכניס לחוק את מה שלא כתוב בחוק.

דוד אזולאי: חשוב שידעו מה הם הנושאים, כדי שיבואו ערוכים לדיון.

מירי רגב: משרד המשפטים, כמה סעיפים יש בחוק?

מירי רגב: זה לא הרבה סעיפים.

מירי רגב: זאת הצעת חוק ששוכבת הרבה מאוד זמן בכנסת.

מירי רגב: עיכבנו אותה מסיבות שונות.

מירי רגב: שהסנגוריה תבוא מוכנה לכל סעיפי החוק וגם למה שלא כתוב בחוק.

מירי רגב: אותו דבר מירי.

מירי רגב: את נערכת ודיברת איתי לפני כן.

מירי רגב: אני אבקש גם מרחלה שתעביר לכם אם יש לה היבטים מסוימים, כדי שתרכזו את זה אתם בצורה מסודרת.

מירי רגב: אני מציעה להתחיל לעבור סעיף סעיף.

מירי רגב: איפה שיש התלבטויות ואנחנו רוצים לפתוח את זה למליאה, נשאיר את זה בצד.

מירי רגב: בכל מה שיש עליו התלבטויות אני רוצה להיכנס לתוך התמונה.

מירי רגב: זאת נראית לי הדרך שבה נעבוד.

מירי רגב: החוק הזה הוא חוק חשוב.

מירי רגב: היום אתה נמצא בשב"ס, מחר מישהו אחר נמצא בשב"ס.

מירי רגב: כולנו פה עוברי אורח.

מירי רגב: אנחנו רוצים להשאיר פה חוק אמיתי וחשוב, כדי שתעסוקת האסירים תהיה חלק משיקום האסיר באוריינטציה של עבודות שהיום הוא יכול להשתלב בהן בחברה.

מירי רגב: חברים, תודה רבה.